62022CO0756_INF
A Bíróság végzése (kilencedik tanács), 2023. december 11. –Bank Millennium
(C‑756/22. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – A fogyasztókkal kötött szerződésekben alkalmazott tisztességtelen feltételek – 93/13/EGK irányelv – A 6. cikk (1) bekezdése és a 7. cikk (1) bekezdése – Külföldi devizában indexált jelzáloghitel – E szerződés teljes egészében való semmissé nyilvánításának joghatásai”
1.
Az előzetes döntéshozatalra előterjesztett kérdések – A Bíróság hatásköre – Korlátok – A nemzeti bíróság hatásköre – A Bíróság által értelmezett rendelkezések alkalmazása
(EUMSZ 267. cikk)
(lásd: 24. és 26. pont)
2.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Szerződési feltétel tisztességtelen jellegének megállapítása – Terjedelem – A nemzeti jog olyan bírósági értelmezése, amely lehetővé teszi a hitelintézet számára a fogyasztótól a szerződés teljesítése címén a folyósított tőkeösszeg visszatérítésén, valamint a késedelmi kamatok megfizetésén felül más összegek megtérítését is követelni – Megengedhetetlenség
(93/13 tanácsi rendelet, (24) preambulumbekezdés, 6. cikk, (1) bekezdés, és 7. cikk, (1) bekezdés)
(lásd: 28., 29. pont és rendelkező rész)
Rendelkező rész
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 6. cikkének (1) bekezdését és 7. cikkének (1) bekezdését
a következőképpen kell értelmezni:
a valamely bank által egy fogyasztóval kötött jelzáloghitel‑szerződés amiatt történő, teljes egészében való semmissé nyilvánításával összefüggésben, hogy az abban foglalt tisztességtelen feltételek törlését követően sem maradhat hatályban, e rendelkezésekkel ellentétes valamely tagállam jogának olyan bírósági értelmezése, amely szerint e bank jogosult e fogyasztótól az e szerződés teljesítése címén folyósított tőkeösszeg visszatérítésén, valamint a fizetési felszólítástól számított törvényes késedelmi kamatok megfizetésén felül további összegek megtérítését követelni.